cyanic-selkie/wikianc huggingface dataset:
Colin Farrell
Yksityiselämä
Vuonna 2001 Farrell meni naimisiin näyttelijä Amelia Warnerin kanssa, mutta pari erosi jo puolen vuoden kuluttua.
Farrellilla ja hänen entisellä tyttöystävällään Kim Bordenavella on yhteinen, vuonna 2003 syntynyt poika. Vuonna 2005 Farrell kirjoittautui vieroitushoitoon, jossa hän viipyi viiden viikon ajan.
Monuments to an Elegy
Monuments to an Elegy on amerikkalaisen vaihtoehtorock-yhtye The Smashing Pumpkinsin yhdeksäs studioalbumi, joka julkaistiin 9. joulukuuta 2014. Levy sai yleisesti positiivisia arvioita musiikkikriitikoilta, mutta myi huonosti verrattuna bändin aiempiin albumeihin.
Sara Bareilles
Sara Beth Bareilles (s. 7. joulukuuta 1979 Eureka, Kalifornia) on yhdysvaltalainen laulaja, lauluntekijä, pianisti ja näyttelijä.
Lapsuus ja nuoruus
Bareilles syntyi ja kasvoi Eurekassa, Kaliforniassa. Hän harrasti muun muassa paikallista musikaaliteatteria, sekä lukiossa kuorolaulua ja näyttelemistä pienissä rooleissa kuten Audrey Little Shop of Horrors -näytelmässä.
Bareilles kävi Kalifornian yliopistoa ja esiintyi kahdesti sen jokakeväisessä laulukilpailussa UCLA Spring Sing. Hän voitti sen molemmilla kerroilla.
Ura
thumb|Sara Bareilles esiintymässä Alankomaissa vuonna 2008. Lukiosta valmistumisen jälkeen vuonna 2002 Sara Bareilles esiintyi paikallisissa baareissa ja klubeissa, ennen kuin hän esiintyi isommissa tapahtumissa. Hän julkaisi kaksi demoa, joista suurin osa on livemateriaalia.
Tammikuussa vuonna 2004 julkaistiin hänen ensimmäinen studioalbuminsa Careful Confessions. Yksi hänen kappaleensa, "Gravity", ilmestyi lyhyesti elokuvassa Loving Annabelle. Myöhemmin vuonna 2004 hän esiintyi laulajana palkitussa indie-elokuvassa Girl Play esittäen kappaleen "Undertow", myös hänen kappaleensa "Gravity" ja "Fairy Tale" esiintyivät elokuvassa.
Alkuvuodesta 2010 Bareilles nauhoitti videon, jota hän kutsui "Oodiksi Jersey Shorelle" ja julkaisi sen viralliselle verkkosivustolleen faneilleen.
Yksityiselämä
Bareilles seurusteli kitaristi Javier Dunnin kanssa vuoteen 2013 asti. Elokuussa 2015 hän tapasi Joe Tippettin, jonka kanssa hän alkoi myöhemmin seurustella.
Bareilles sanoo olevansa feministi.
Dirt Metal
Dirt Metal on power metal -yhtye Thunderstonen viides studioalbumi.
Kide
Kide voi tarkoittaa seuraavia asioita:
Henki
pienoiskuva|[[Hugo Simberg|Hugo Simbergin maalauksessa "Näky" (1895) kuvataan figuurimaisia muotoja ottavia ilmiöitä, mahdollisesti henkiä, jotka vaikuttaisivat toistavan kuvassa oikealla näkyvien ihmishahmojen liikehdintää. Ne saattavat myös liittyä esimerkiksi virvatuliin, joiden on uskottu suomalaisessa perinteessä liittyvän henkiolentoihin.]]
Henki tarkoittaa ihmisen tai eläimen elämää, vanhoissa uskomuksissa myös yliluonnollista elämänvoimaa. Elävä ihminen on hengissä eli hänellä on henki. Joillakin eläimillä, kuten kissalla, on nykyaikaistenkin, tosin leikillisten uskomusten mukaan monta henkeä eli elämää. Filosofiassa hengen käsitteellä viitataan oletettuun aineettomaan substanssiin aineen vastakohtana. Kristinusko määrittelee vanhassa testamentissa hengen ilmaksi joka puhallettiin syntyessään ihmiselle suuhun. Jeesus kristinuskossa määritteli hengen "sanoiksi, jotka olen teille puhunut", eli kaikki se mikä ohjaa ruumista ajatuksina on kunkin ihmisen henkiolento. pienoiskuva|[[Helene Schjerfbeck maalasi elämänsä mittaan paljon maalauksia, joissa hän kuvasi vanhentumista ja hengen vähittäistä irtaantumista ruumiista. Omakuvassa vuodelta 1945 hänestä on vanhentumisen myötä jäljellä ulkoisesti vain vähän.]]
Muinaissuomalaisten elämänvoima
Henki tarkoitti muinaissuomalaisille ihmisen tai eläimen elämänvoimaa, jonka läsnäolo ilmeni muun muassa hengityksenä. Henki oli kuitenkin eri asia kuin sielu eli persoonallisuus. Henkensä menettänyt ihminen oli kuollut, kun taas sielunsa menettänyt saattoi jatkaa ruumiillista elämäänsä, tosin hyvin masentuneena, halvautuneena tai muuten vakavasti sairaana. Karanneen sielun saattoi tietäjä palauttaa ruumiiseen niin kauan, kuin ruumis oli hengissä. Sielu saattoi palata myös yksinään, ilman ruumista, jolloin kyseessä oli esimerkiksi kummitus tai suojelushaltija.
Henki virtasi hengityksen mukana. Henkeä saatettiin suunnata esimerkiksi puhaltamalla. Puhallus oli eräs tapa taikoa. Merenkävijät puhalsivat nostaakseen tuulta. Tarinoissa puhallettiin esimerkiksi kyitä ilmestymään aseista, tai luotiin sopiva taistelukenttä vihollisen kohtaamiseen.
Katso myös
pienoiskuva|[[Juan de Roelas|Juan de Roelasin maalaus kuvastaa kristinuskon Pyhää Henkeä, joka laskeutuu kyyhkyn muodossa ihmisten keskuuteen. Noin vuodelta 1615.]]
Adolf Törngren (vanhempi)
Adolf Törngren (27. huhtikuuta 1824 Turku – 3. maaliskuuta 1895 Tampere) oli suomalainen liikemies ja valtiopäivämies.
Törngren perusti vuonna 1856 Tampereelle yhdessä Gustaf August Wasastjernan kanssa pellavatehtaan ja konepajan, joista muodostettiin vuonna 1861 Tampereen Pellava- ja Rauta-Teollisuus Oy, sittemmin Oy Tampella Ab. Törngren oli tämän yhtiön johtokunnan puheenjohtajana 1861–1866. Hän rahoitti myös vuonna 1797 perustetun Jokioisten verkatehtaan siirron Tampereelle vuonna 1858. Verkatehdas teki 1860-luvulla vararikon mutta sen toiminta jatkui sitten Tampereen Verkatehdas Oy:n nimellä. Vuonna 1865 hän perusti Helsinkiin Hietalahden kuivatelakan ja konepajan.
Tampella oli alkuvaiheessaan niin suuri työllistäjä, että siellä oli 1860-luvun alussa enemmän henkilökuntaa kuin koko Helsingin teollisuudessa yhteensä. Toisin kuin Tammerkosken toisella puolen toiminut Finlayson, Tampella valmisti tekstiiliä suomalaisesta raaka-aineesta, pellavasta. Tuotteet menivät merkittävässä määrin vientiin ja siten Adolf Törngreniä voidaan pitää suomalaisomistuksessa olleen ja suomalaiseen raaka-aineeseen perustuneen vientiteollisuuden alullepanijana. Hän vaikutti merkittävästi myös Oy Nokia Ab:n perustamiseen. Yhtiö aloitti Törngrenin mailla sekä Tampereella että Nokialla. Nokia-yhtiön perustaja Fredrik Idestam oli Adolf Törngrenin vaimon veli. Törngren menetti välillä koko omaisuutensa konkurssissa, mutta pystyi nousemaan uudelleen merkittäväksi teollisuusjohtajaksi.
Törngren oli vuonna 1877 mukana perustamassa Tampereelle Tammerfors Takfiltfabriks Ab:tä, joka jatkoi vuori-insinööri Fredrik Idestamin Tammerkosken rannalle vuonna 1865 perustaman puuhiomon toimintaa. Uusi yhtiö valmisti puuhiokkeen ja pahvin lisäksi myös kattohuopaa. Törngren oli yhtiön toimitusjohtajana ja osakkaana 1880-luvun puoliväliin saakka.
Törngren omisti eri aikoina Vesilahdella Laukon kartanon, Pirkkalassa Nokian kartanon, Urjalassa Nuutajärven kartanon ja vaimonsa kautta Pirkkalassa Haapaniemen kartanon. Viimeiset vuotensa Törngren asui Haapaniemellä työskennellen keksintöjensä parissa.
Adolf Törngren oli naimisissa vuodesta 1849 pikkuserkkunsa Sofia Charlotta Idestamin (k. 1913) kanssa, jonka isä oli Suomen vuorimestari Gustaf Idman, vuodesta 1819 Idestam. Heidän poikiaan olivat lääketieteen tohtori, kansanedustaja Johan Adolf Törngren (1860–1943), liikemies ja pankkiiri Karl Valdemar Törngren (1864–1929) ja Filippiineillä sotilashallinnon virkamiehenä toiminut Nils Gustaf Arvid Törngren (1867–1926). Tyttäristä Charlotte Törngren oli naimisissa J. L. Runebergin pojan, lääkäri Fredrik Runebergin kanssa ja Johanna Törngren oli naimisissa kemisti, vapaaherra August Benjamin af Schulténin kanssa. Kolmas tytär Elina (Ella) Törngren (1857–1926) toimi englannin kielen opettajana Turussa.
Adolf Törngren on haudattu Nokian hautausmaalle.
Yhdistetty talviolympialaisissa 1952
Yhdistetyn kilpailussa vuoden 1952 talviolympialaisissa kilpailuohjelmaa muutettiin. Ensimmäistä kertaa mäkiosuus hypättiin ennen hiihto-osuutta. Olympiakultaa saavutti isäntämaa Norjan Simon Slåttvik.
Silumiini
Silumiini on metalliseos, jossa on alumiinia tavallisimmin 87 ja piitä vastaavasti 13 prosenttia. Piipitoisuus voi kuitenkin olla 3 - 25 %. Silumiini on helpompi valaa kuin puhdas alumiini, koska se on sulana puhdasta alumiinia juoksevampaa. Silumiinista tehdään muun muassa sähköasennustarpeita ja -komponentteja, kiinnikkeitä, auton moottorin osia ja putkia.
Miekkailu kesäolympialaisissa 1960
Rooman kesäolympialaisissa 1960 miekkailussa kilpailtiin kahdeksassa lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat sekä henkilökohtaisessa kilpailussa että ensi kertaa myös joukkuekilpailussa floretilla.
Cadillac Cimarron
Cadillac Cimarron on Cadillacin vuosina 1982-1988 valmistama kompakti luksusauto. Auto suunniteltiin kilpailemaan samankokoisten Eurooppalaisten premium sedanien kanssa, kuten Audi 5000, BMW 320i, Volvo GLE, ja Saab 900S. Se perustui Chevrolet Cavalier:iin.
Cimarron oli ensimmäinen nelisylinterisellä moottorilla varustettu Cadillac vuoden 1914 Cadillac Model Thirty -mallin jälkeen sekä ensimmäinen manuaalilla tarjottu auto 1950-luvun jälkeen. Autoa pidetään Cadillacin yhtenä huonoimpana autona.
Luettelo kapellimestareista
Tämä on luettelo tunnetuista kapellimestareista sukunimen mukaan aakkostettuna.
Siirry kirjaimeen → A B C D E F G H I J K L M N O P Q R S T U V W X Y Z Å Ä Ö
Faaraon vaimo
Faaraon vaimo (, tai The Wife of the Pharaoh) on vuonna 1922 ensi-iltansa saanut Ernst Lubitschin ohjaama kuusinäytöksinen draama (mykkäelokuva). Elokuvan alkuperäinen versio on kadonnut ja siitä on tehty restauroitu versio.
Juoni
Faarao Amenes vastaanottaa ilosanomaa: Etiopian Kuningas Samlak ehdottaa liittoa ja tarjoaa sen merkiksi tyttärensä Makedan kättä. Sotis, Faaraon rakennusmestari, kertoo faaraolle onnettomuudesta Aarrekammion rakkennustyömaalla ja anelee enemmän aikaa työnteolle - työntekijöiden vuoksi-, mutta Faarao ei välitä.
Prinsessa Makedan orjattaret valmistelevat häntä Faaraolle, kunnes hän huomaa ettei hänen kreikkalainen orjattarensa Theonis tee mitään. Orjien vartija jahtaa Theonisia rantaan, jossa Ramphis, Sotisin poika, huomaa hänet ja rakastuu. Ramphis pelastaa Theonisin ja vie tämän taloonsa. Kun Ramphis yrittää suudella kaunista Theonista, tämä leikkisästi karkaa ja juoksee Aarrekammion lähettyville, tietämättä että se on ankarasti kielletty kuolemantuomion uhalla. Ramphis jahtaa häntä, mutta vartijat sottavat hälytyksen torvilla ja ottavat heidät kiinni. Ramphis ja Amenes Viedään Faaraon eteen, joka oli juuri allekirjoittamassa sopimusta Samlakin kanssa.
Faarao määrää heidät molemmat teloitettavaksi aamunkoitteessa. Theonis heittäytyy Faaraon jalkoihin ja anelee tätä säästämään Ramphiksen, koska kaikki oli hänen syytään, jolloin Faarao lumoutuu Theoniksen kauneudesta ja lupaa säästää Ramphiksen, mikäli Theonis avioituu hänen kanssaa. Theonis kieltäytyy, mutta aamun koittaessa, nähdessään Ramphiksen sidottavan murskattavaksi, kivellä hän antaa periksi ja Faarao käskee säästää Ramphiksen. Käskynhaltija Menon tulee vapauttamaan Ramphiksen elinikäiseen orjatyöhön louhoksille ja kertoo Theoniksen kuolleen.
Kuningas Samlak kyllästyy sopimuksen viivästymiseen ja kysyy mitä Faarao tekee, mihin käskynhaltija Menon vastaa: Hän hoitaa valtion asioita - Samlak tunkeutuu Faaraon huoneisiin ja yllättää tämän olemassa Theoniksen kanssa. Samlak on loukattuja julistaa sodan Egyptille. Ramphis laukaisee kapinan louhoksilla auttessaan ruoskittavaa heikkoa ja vanhaa orjaa. Amenes päättää julistaa Theoniksesta kuningattaren.
Amenes valmistautuu johtamaan armeijansa sotaan, mutta ennen lähtöään vaatii kuningatar Theonista vannomaan valan, ettei hän ota uutta puolisoa, mikäli kuulee Faaraon kaatuneen taistelussa. Theonis kieltäytyy ja Faarao määrää hänet vangittavaksi Aarrekammioon. Sotis näyttää Faaraolle Aarrekammion salaisen sisäänkäynnin ja Faarao tiedustelee, kuinka moni tietää siitä, mihin Sotis sanoo: Vain neljä silmää tietävät siitä - Sinun ja minun, mihin Faarao vastaa: Se on kaksi silmää liikaa ja käskee Sotisin sokaistavaksi. Ramphis löytää isänsä kotoaan ja vannoo tappavansa tämän sokaisijan.
Sodassa Samlak tekee yllätyshyökkäyksen tämän leiriin ja ampuu itse nuolen Faaraon selkään, jolloin tämä putoaa vaunustaan kesken paon. Faarao pyytää, ettei kuningas vahingoittaisi Theuonista.
Samlak saapuu kaupunkiin ja antaa kauhistuneiden kansalaisten päättää: luovuttaa kuningatar tai hän tuhoaa kaupungin - Kansalaiset murtautuvat Aarrekammioon. Kuningatar Theonis päättää antautua, mutta Ramphis kannustaa sotilaita ja Samlak ajetaan armeijoineen kaupungista.
Theonis kuningattarena valitsee Ramphiksen uudeksi Faaraoksi. Amenes saapuu heikkona ja ylipappi kertoo hänelle hänen menettäneen valtaistuimensa, mutta Theoniksen olevan vielä hänen vaimonsa, sillä kukaan ei julkea haastaa jumalien lakia. Epätoivoisena Ramphis tarjoaa Amenesille valtaistuinta vastineeksi Theoniksesta, mihin Amenes suostuu. Ramphis ja Theonis jättävät palatsin ja väkijoukko kivittää heidät kuoliaaksi, huolimatta Amenesin yrityksestä estää kivitys. Faarao Amenes palaa valtaistuimelleen ja kaatuu kuolleena maahan.
Restaurointi
Faaraon vaimo restauroitiin digitaalisesti vuosina 2003–2005 värjättyjen 35 millimetrin nitraattikopioiden, loppukohtauksen negatiivin ja 16 millimetrin filmille kopioitujen hylättyjen otosten avulla. Digitaalisesta restauroinnista vastasi AlphaOmega GmbH:n Thomas Bakels ja Münchenin elokuvamuseo muusta. Nitraattikopiot, joiden välitekstit olivat venäjäksi ja italiaksi, saatiin Saksan elokuva-arkistosta ja George Eastman -museosta. Negatiivi, jossa saksankieliset välitekstit, ja filmit olivat Münchenin elokuvamuseosta. Kuvamateriaali saatiin mm. British Film Institutesta, Saksan elokuvainstituutista ja Münchenin elokuvamuseosta.
Nikolai Drozdetski
Nikolai Vladimirovitš Drozdetski (, 14. kesäkuuta 1957 Kolpina, Neuvostoliitto – 24. marraskuuta 1995 Pietari, Venäjä) oli venäläinen jääkiekkoilija. Pelipaikaltaan oikea hyökkääjä. Drozdetski oli teknisesti taitava pelaaja ja hyvä maalintekijä. Hän pelasi 109 maaottelua tehden 64 maalia vuosina 1980–1985 Neuvostoliiton maajoukkueessa. Neuvostoliiton mestaruussarjassa hän pelasi 403 liigaottelua tehden 252 maalia. Drozdetski pelasi jääkiekkoseuroissa SKA Leningrad ja TsSKA Moskova.
Faaraon vaimo
Restaurointi
Filmimateriaali skannattiin 2K-resoluutiolla. Kohtauksien järjestys saatiin käsikirjoituksen ja vanhojen ohjelmalehtien avulla, puuttuvat kohtaukset korvattiin stillkuvilla ja teksteillä ja välitekstit saatiin käsikirjoituksesta ja sensuurikortista. Lopullinen kuvankäsittely tehtiin vuosina 2010-2011. Alkuperäisestä 2976 metrin ensi-iltaversiosta puuttuu vielä 600 metriä.
Wimbledonin tennisturnaus 2016 – sekanelinpeli
Leander Paes ja Martina Hingis olivat puolustavat mestarit, mutta hävisivät kolmannella kierroksella Henri Kontiselle ja Heather Watsonille. Lopulta Kontinen ja Watson etenivät turnausvoittoon. Se oli molemmilla ensimmäinen ammattilaistasolla Grand Slam -turnauksessa.
Faaraon vaimo
Muut julkaisut
Alkuperäisestä versiosta tehtiin muunnelmat Venäjälle, Italialle ja Yhdysvalloille. Venäläisessä versiossa Faarao kuvataan ankarana hirmuhallitsijana, kuntaas Italialainen versio korostaa Faaraon romanttista ja haavoittuvaa puolta, joka saa hänet rakkaudesta menettämään valtansa. Yhdysvaltalainen versio päättyy Ramphiksen valtaan nousuun ja hänen ja Theoniksen liittoon, elokuvassa on myös eri musiikki. Amenesin paluu ja kuolema istuimella on myös jätetty pois.
Jean Bolinder
Bolinderin esikoisteos Skulle jag sörja då... ilmestyi 1967. Hän kirjoitti kaikkiaan kolmisenkymmentä dekkaria, joista Deckarakademin valitsi teokset För älskarens och mördarens skull ja Dödisgropen ilmestymisvuosiensa 1985 ja 1990 vuoden parhaiksi dekkareiksi.
Turjankylä
Turjankylä (myös Turja) on kylä Kauhajoen kaupungissa. Turjankylässä sijaitsee muun muassa Kauhajoen evankelinen opisto ja Turjan koulu, joka lakkautettiin sen toimittua 81 vuotta. Kauhajoen Evankelista opistoa kutsutaan myös nimellä "Turjan linna".
Turjankylän naapurikylä on Järvikylä. Kylän läpi kulkee Suupohjan rata, jolla on enää tavaraliikennettä.
Turjankylässä oli aikoinaan mylly ja saha. thumb|left|230px|Tasoristeys Suupohjan radalla Turjankylässä. Taustalla näkyy Kauhajoen evankelinen opisto.
Mislav Saric
Mislav "Mimi" Saric (s. 3. syyskuuta 1983 Požega, Kroatia) on australialainen jalkapalloilija. 177 senttimetriä pitkän Saricin pelipaikka on keskikentällä hyökkävässä roolissa. Hän edustaa Adelaide Raidersia.
Saric syntyi Kroatiassa, mutta kasvoi Australian Adelaidessa. Nuoruusvuosinaan hän pelasi Campbelltown Cityn junioreissa sekä Etelä-Australian ja Australian urheiluinstituuttien joukkueissa. Saricin ensimmäinen seura miesten sarjoissa oli Adelaide City, jossa hän pelasi vuosina 2001–2003. Sen jälkeen hän on edustanut myös Adelaide Unitedia (2003–2004), kroatialaista HNK Cibaliaa (2004–2005), nykyistä seuraansa Adelaide Raidersia (2006, 2008–), Perth Glorya (2006–2007) ja uudelleen junioriseuraansa Campbelltown Cityä (2007).
11. elokuuta 2007 porilaisseura PoPa tiedotti hankkineensa Saricin. Hän teki maalin heti ensimmäisessä seurassa pelaamassaan ottelussa; 2-2 päättyneessä KaaPo-ottelussa 17. elokuuta. Maaliputki jatkui myös seuraavassa ottelussa, kun Saric iski kahdesti VG-62:ta vastaan pelatussa ottelussa 26. elokuuta. Saricin ura Porissa jäi kuitenkin vain yhden loppukauden mittaiseksi ja hän palasi pelaamaan kotimaahansa.
Messier 102
Messier 102 (M102) on Messierin luettelon kohta, jota ei voi tunnistaa yksiselitteisesti. Kaksi todennäköisintä vaihtoehtoa ovat Messier 101 ja NGC 5866.
Messier 101
Messier 101 (tunnetaan myös nimillä Tuulimyllygalaksi ja NGC 5457) on ylhäältä päin näkyvä kierteisgalaksi Ison karhun tähdistössä. Kirjeessään 1783 J. Bernoullille Pierre Méchain (joka jakoi tietonsa löydöstään Messierille) totesi, että M102 oli todellisuudessa kaksoishavainto M101:stä. Tämä kirje julkaistiin myöhemmin kahdesti, ensiksi ranskaksi ja vuonna 1786 saksaksi.
NGC 5866
NGC 5866 on linssimäinen galaksi Lohikäärmeen tähdistössä. Tämä galaksi näyttäisi sopivan hyvin sekä vuonna 1781 painetun luettelon kuvaukseen kohteesta että Messierin omiin muistiinpanoihin kohteen sijainnista.
Muut mahdolliset vastaavat kohteet
Vaikka sekä M101:n että NGC 5866:n on ajateltu olevan kaksi mahdollisinta kandidaattia M102:ksi, on olemassa muutamia muitakin ehdotuksia.
NGC 5879, NGC 5907, NGC 5908
NGC 5879, NGC 5907, ja NGC 5908 ovat kaikki galakseja lähellä NGC 5866:n sijaintia. Nämä galaksit ovat kuitenkin himmeämpiä kuin NGC 5866, ja on vähemmän todennäköistä, että nämä vastaisivat M102:ta.
Vuoleenjoki
Vuoleenjoki (myös Aulokka, ) on Laatokkaan laskeva joki Leningradin alueen Seuloskoin piirissä. Sen pituus on 54 kilometriä ja valuma-alueen laajuus 385 neliökilometriä.
Vuoleenjoki saa alkunsa Toksovan pohjoispuolelta Hittolan kylän vieressä sijaitsevista Syvä- ja Matalajärvistä. Se virtaa ensin kohti pohjoista, kääntyy Kuivaisin lähistöllä itään ja Vuolejärven (Волоярви, Volojarvi) kohdalla jälleen pohjoiseen laskien Ala-Miikkulaisin satamalahteen. Suurimmat sivujoet ovat Vatioja eli Vatijoki (ven. Ватйоки, Vatjoki) ja Sokelovanjoki (Сокилов, Sokilov). Vuoleenjokea saastuttavat maatalouden ja asutuksen jätevedet.
Joen keski- ja alajuoksulla oli ennen toista maailmansotaa Vuoleen ja Miikkulaisin luterilaisiin seurakuntiin kuuluneita inkeriläiskyliä. Suljettuun sotilasalueeseen kuuluva alajuoksu on nykyään täysin asumaton.
Kazimira Prunskienė
Kazimira Danutė Prunskienė (s. 26. helmikuuta 1943) oli Liettuan ensimmäinen pääministeri maaliskuussa 1990 tapahtuneen itsenäistymisen jälkeen. Hän hoiti virkaa tammikuuhun 1991.
Kazimira Danutė o.s. Stankevičiūtė syntyi Vasiuliškiain kylässä. NKVD surmasi hänen isänsä toisen maailmansodan aikana hänen ollessaan vuoden ikäinen. Hän kävi Vilnan yliopistoa, josta sai 1965 taloustieteen arvosanan ja myöhemmin tohtorintutkinnon. Hän opetti myöhemmin yliopistossa ja työskenteli 1981–1986 Länsi-Saksassa.
Liettuan korkein oikeus tulkitsi, että Prunskienė oli ollut yhteistyössä KGB:n kanssa, ja hänet erotettiin parlamentista 14. syyskuuta 1992.
Prunskienė on Liettuan talonpoikien kansanliiton (Lietuvos valstiečių liaudininkų sąjunga, LVLS) puoluejohtaja. Hän oli LVLS:n ehdokas Liettuan presidentinvaaleissa 2004. Hän sai ensimmäisellä kierroksella 21,4 % äänistä, mutta hävisi toisella kierroksella Valdas Adamkusille ääniprosentein 52,6–47,4.
Köln
Köln on Saksan neljänneksi suurin kaupunki. Vuonna 2021 siellä oli noin 1,1 miljoonaa asukasta. Köln sijaitsee maan länsiosassa, Nordrhein-Westfalenin osavaltiossa Reinjoen rannalla. Kaupunkia pidetään Reinin alueen taloudellisena, kulttuurisena ja historiallisena pääkaupunkina.
Köln on vanhin Saksan suurkaupungeista: se perustettiin roomalaiskaudella 38 eaa., ja Köln sai roomalaisen kaupungin aseman 50 jaa. Kaupunki nimettiin keisarinna Agrippinan mukaan (Colonia Claudia Ara Agrippinensium).
Kölnin yliopisto on Euroopan vanhimpia.
Historia
thumb|Tuhoa Kölnissä vuonna 1945.
Rooman valtakunnan aika
Germaaniheimo ubit perustivat kaupungin noin 38 eaa., ja se tunnettiin nimellä Oppidum Ubiorum. Roomalaiset kutsuivat kaupunkia nimellä Colonia Claudia Ara Agrippinensium tai lyhyemmin Colonia Agrippina. Vuosina 260–271 jaa. Köln oli lyhytaikaisen Gallian keisarikunnan pääkaupunki. Keisari Konstantinus Suuri rakensi sillan Reinin yli Kölnin kohdalla. Kaupunki oli Rooman provinssia vuoteen 459 asti, jolloin frankit valtasivat Kölnin. Kölnistä tuli oma tuomiokunta 785 jaa.
Kölnin ensimmäinen tunnettu piispa, Maternus, valittiin virkaansa 313 jaa.
Keskiaika
Köln oli Hansaliiton jäsen ja sai vapaakaupungin aseman vuonna 1475.
1900-luvulla
Köln menetti vapaakaupungin asemansa ranskalaisella kaudella. Kölnin alue oli liitettynä Napoleonin valtakuntaan. Vuonna 1815 Wienin kongressissa Kölnistä tuli osa Preussin kuningaskuntaa. Kun vuonna 1871 Saksa yhdistyi keisarikunnaksi, säilyi Köln hallinnollisesti osana Preussin kuningaskuntaa.
Saksan hävittyä ensimmäisen maailmansodan maa muuttui Weimarin tasavaltana tunnetuksi liittotasavallaksi, jossa kuningas- ja ruhtinaskunnat muuttuivat vapaavaltioiksi. Köln oli osa Preussin vapaavaltiota. Versailles'n rauhansopimuksen mukaisesti Kölniä miehitti brittien Reinin armeija vuoteen 1926 asti, mutta siviilihallinto kuului vuosina 1917–1933 keskustalaisen pormestarin Konrad Adenauerin johtamalle kaupunginhallinnolle. Weimarin tasavallan aikana Köln ja Reininmaa olivat katolilaisen Keskustapuolueen voimakasta tukialuetta. Suuri lama iski pahasti Saksaan ja heinäkuussa 1932 Kölnin asukkaista yli 230 000 eli kolmasosa joutui elämään työttömyys- tai toimeentulokorvausten varassa. Heinäkuun 20. päivänä 1932 Berliini toteutti Saksan suurimmassa osavaltiossa eli Preussin vapaavaltiossa putschin, jolla oli vaikutuksensa myös Kölniin. Preussin sosiaalidemokraattinen hallinto hajotettiin ja otettiin suoraan kansleri Franz von Papenin johtaman liittovaltion hallituksen alaisuuteen. Sosiaalidemokraattinen poliisipäällikkö Otto Bauknecht syrjäytettiin ja korvattiin konservatiivisella keskustakatolilaisella Walther Lingensillä, joka oli virassa vuoteen 1935 asti.
Toinen maailmansota
Länsiliittoutuneet pommittivat toisen maailmansodan aikana ankarasti Kölniä, jonka rakennuskannasta tuhoutui 90 prosenttia. Vuoden 1939 loppuun mennessä Kölnin väkiluku oli kasvanut 767 222 asukkaaseen, mutta ensimmäisessä väestönlaskennassa sodan jälkeen 31.12.1945 oli väkiluku enää vain 453 566. Asukasmäärä ylitti sotaa edeltäneen tason vasta vuonna 1959.
Väestö
Vuoden 2014 lopussa väkiluku oli 1 046 680. Kaupungin asukkaista 0 % on siirtolaisia ja 0 % muuta kuin saksalaista alkuperää. Tuolloin suurin siirtolaisryhmä olivat turkkilaiset, joiden osuus kaupungin koko väestöstä oli 0 %. Kölnin väestötiheys on 2 584 asukasta neliökilometrillä.
Hallinto
Vuonna 1945 Köln alistettiin sotamarsalkka Bernard Montgomeryn johtamalle brittien miehityssektorille. Seuraavana vuonna Kölnistä tuli osa Nordrhein-Westfalenin osavaltiota, joka muodostettiin kahdesta preussilaisprovinssista: Westfalenista ja Reinin provinssin pohjoisosista. Virallisesti Preussin vapaavaltion liittoutuneet lakkauttivat vuonna 1947.
Kaupunginhallitusta johtaa kaupunginjohtaja ja kolme pormestaria. Köln oli ensimmäinen kaupunki Saksassa, joka verotti seksityötä.
Kulttuuri
Köln on tärkeä median keskus. Lukuisat radio- ja televisioasemat, kuten Westdeutscher Rundfunk (WDR), RTL ja VOX, toimivat kaupungista käsin.
Kölnissä on 30 museota ja useita gallerioita. Cologne Trade Fair on kansainvälinen näyttelykeskus, siellä pidetään myös Kansainväliset muotoilumessut ja joka toinen vuosi Photokina-tapahtuma, johon osallistuvat valokuvaus- ja kuvataide tuottajat. Köln on myös tunnettu Kölnin karnevaaleista.
Kaupungin isännöimistä Kölnin komediafestivaaleista on muodostunut suurimmat komediafestivaalit Keski-Euroopassa. Vuonna 2005, Köln isännöi 20. roomalaiskatolista Maailman nuorison päivää paavi Benedictus XVI:n johdolla. Se on yksi kaupungin suurimmista tapahtumista yli miljoonan osallistujalla.
Köln on hyvin tunnettu oluestaan, jota kutsutaan kölschiksi. Kölsch on myös nimi paikalliselle kielelle. Tästä on juontunut paikallinen vitsi, että Kölsch on ainoa kieli jota voidaan juoda. Köln on tunnettu myös kölninvedestä.
Liikenne
thumb|200px|Kartta Kölnin pääteistä
Tiet
Kölnin katu- ja tieverkosto rakennettiin pääosin 1920-luvulla pormestari Konrad Adenauerin johdolla. Saksan ensimmäinen pelkästään autoille tarkoitettu moottoritie rakennettiin vuoden 1929 jälkeen Kölnin ja Bonnin välille. Nykyisin tämä tie tunnetaan nimellä A555. Köln on ensimmäinen saksalainen kaupunki, joka on ympäröity kehäteillä. Vuonna 2005 avattiin suora kahdeksankaistainen moottoritieyhteys, Bundesautobahn 3.
Julkinen liikenne
Kölnin päärautatieasemalla liikennöivät Deutsche Bahnin Intercity- ja ICE-junat sekä Kölniä naapurikaupunkeihinsa sekä lentokentälle yhdistävät paikallisjunat. Päärautatieaseman kautta matkustaa päivittäin 250 000 matkustajaa.
Raitiovaunuverkosto, Stadtbahn Rhein-Sieg, on Kölnissä laaja ja aivan keskustassa kulkevat useat raitiovaunut maan alla.
Ilmaliikenne
Kölnin kansainvälinen lentokenttä on Kölnin-Bonnin lentoasema, jota myös kutsutaan Konrad-Adenauerin lentokentäksi. Useimmat mannertenväliset lennot tarjoaa läheinen Düsseldorfin lentokenttä.
Urheilu
Saksan DEL-jääkiekkoliigassa pelaava Kölner Haie pelaa Kölnarenalla kotipelinsä.
Koripallon Bundesliigassa pelaa Köln 99ers, joka on voittanut Saksan mestaruuden kertaalleen.
Kiinteä olomuoto
thumb|250px|Olomuodot ja niiden väliset muutokset Kiinteä olomuoto on aineen olomuoto, jossa sillä on määrätty tilavuus ja muoto, ja se vastustaa voiman aiheuttamia muodonmuutoksia. Tässä tilassa aineen molekyylit tai atomit ovat lähellä toisiaan ja sitoutuneet kemiallisin sidoksin. Kiinteälle aineelle on tyypillistä kiderakenne, jolloin atomit ovat järjestyneet jonkin toistuvan kaavan mukaan. Aineen lämmetessä sulamispisteeseen, molekyylien lämpöliike tulee niin voimakkaaksi, että kiderakenne rikkoutuu. Jos aineella ei ole kiderakennetta, sen sanotaan olevan amorfista, eikä selkeää sulamispistettä ole havaittavissa. Kiteisellä aineella, joka on toinen kiinteän aineen muodoista, on terävä sulamispiste ja pitkän kantaman kiderakenne. Sulamispisteen yläpuolella aine muuttuu nestemäiseksi. Jossain tilanteessa kiinteä aine muuttuu suoraan kaasuksi, tällöin kyseessä on sublimoituminen.
Fysiikassa kiinteän olomuodon fysiikka tutkii kiderakenteita ja niiden energiatiloja, tähän kuuluvat myös puolijohteet ja suprajohtavuus.
Materiaalitiede käsittelee suunnilleen samoja asioita, lisäksi siihen kuuluvat materiaalien lujuus, kovuus ja faasimuutokset.
Aabenraa
Aabenraa on entinen kaupunki, mutta vuonna 1970 Tanskassa luovuttiin kaupunkikäsitteestä. Aabenraa sijaitsee Tanskan Slesvigissä Vähän-Beltin rannalla.
Aabenraa on Tanskan saksalaisvähemmistön tärkein keskus, ja ensimmäisen maailmansodan jälkeen Slesvigin kansanäänestyksessä vuonna 1920 enemmistö kaupungin asukkaista äänesti Saksaan kuulumisen puolesta, mutta se liitettiin silti Tanskaan muun Pohjois-Slesvigin mukana.
Uinti kesäolympialaisissa 1896
125px|right|border|Uinti Olympialaisissa 1896 uitiin neljä uintimatkaa, kaikki miehille. Kaikki lajit uitiin 11. huhtikuuta Välimeressä erittäin tuulisissa ja kylmissä olosuhteissa. Kisoihin osallistui 19 uimaria neljästä maasta. Itävalta ja Unkari olivat yhdistyneet Itävalta-Unkariksi vuosina 1867–1918, mutta näissä tilastoissa Itävalta ja Unkari ovat erikseen, koska kyseisillä mailla oli omat joukkueet mukana olympialaisissa.
100 metrin vapaauinti
100 metrin vapaauinti oli ensimmäinen uintikilpailu koko olympiakisojen historiassa. Kilpailuun osallistui 10 uimaria, mutta vain 1. ja 2. sijoittuneiden ajat kirjattiin ylös. Neljän kreikkalaisen uimarin nimiä ei tiedetä.
500 metrin vapaauinti
Vain kolme uimaria osallistui 500 metrin vapaauintiin. Alfréd Hajós, joka voitti kaksi muuta Ateenan olympialaisten kaikille vapaata uimakilpailua, ei osallistunut 500 metrin vapaauintiin, koska se alkoi välittömästi 100 metrin vapaauinnin jälkeen. Efstáthios Chorafás oli ainoa, joka osallistui kaikkiin kolmeen kaikille vapaaseen kilpailuun.
1200 metrin vapaauinti
Viimeinen kaikille vapaa uintikilpailu Ateenan olympialaisissa oli pisin. Välittämästä siitä, että hän oli voittanut jo 100 metrin vapaauinnin, Alfréd Hajós osallistui 1200 metrille kahdeksan muun uimarin kanssa. Hän voitti taas, melkein 100 metrin etumatkalla. 500 metrin vapaauinnin voittaja Paul Neumann ei päässyt maaliin 1200 metrillä. Vain kärkikolmikon sijoitukset tiedetään. Kolmen kreikkalaisen uimarin nimiä ei tiedetä.
Merimiesten 100 metrin vapaauinti
Toiseen Ateenan olympialaisten uimakilpailuun saivat osallistua vain Kreikan kuninkaallisen laivaston merimiehet. Vain kolme henkilöä osallistui kilpailuun. Voittajan aika oli lähes minuutin huonompi kuin kaikille vapaan 100 metrin vapaauinnin voittajan aika. Kilpailu oli siinä harvinainen olympialaisissa, että kilpailuun ei saanut osallistua muut kuin tietyn ammatin harjoittajat.
Kansallisuudet
Myös Yhdysvalloilla oli kisassa mukana uimareita, mutta he jäivät mitaleitta.
Olli Porthan
Olli Kalevi Porthan (s. 11. joulukuuta 1957 Tampere) on suomalainen urkutaiteilija ja -pedagogi.
Ura
Porthan opiskeli urkujensoittoa Sibelius-Akatemiassa Enzio Forsblomin ja Amsterdamin Sweelinck-konservatoriossa Jacques van Oortmerssenin johdolla sekä useilla kansainvälisillä mestarikursseilla opettajinaan muun muassa Marie-Claire Alain, Montserrat Torrent ja Harald Vogel. Suoritettuaan urkujensoiton diplomitutkinnon hän antoi ensikonserttinsa vuonna 1983 Finlandia-talossa Helsingissä. Porthan sai ensimmäisen palkinnon Lahden urkuviikkojen urkukilpailussa 1980.
Porthan on konsertoinut aktiivisesti kotimaan lisäksi eri maissa ympäri Eurooppaa sekä Japanissa niin solistina kuin kamarimuusikkonakin. Hänellä on ollut myös esiintymisiä eri maiden radioissa ja televisiossa, minkä lisäksi hän on levyttänyt eri aikakausien urku- ja kamarimusiikkia.
Porthan on toiminut Sibelius-Akatemian urkumusiikin opettajana vuodesta 1980 ja professorina vuodesta 1988 lähtien. Sibelius-Akatemian kirkkomusiikin osaston johtaja Porthan oli vuosina 1997–2002. Hän on lisäksi ollut opettajana mestarikursseilla.
Porthan on toiminut asiantuntijana useissa urkurakennusprojekteissa, muun muassa Sibelius-Akatemiassa, Janakkalan kirkossa, Kotkan kirkossa ja Tallinnan tuomiokirkko.
Hän on Janakkalan barokkikesän taiteellinen johtaja ja Kotkan kansainvälisen urkukilpailun ja urkuviikon taiteellisen suunnittelutoimikunnan ja tuomariston jäsen. Hän on toiminut useiden kansainvälisten urkukilpailujen tuomariston jäsenenä.
Organum-seuran puheenjohtajana Porthan oli vuosina 1986–1990. Vuonna 2000 hänelle myönnettiin Organum-seuran kiertopalkinto toiminnasta urkutaiteen eri osa-alueiden ja tyylien monitasoisen ymmärtämisen edistämisestä sekä rohkaisemisesta erilaisten ja persoonallisten näkemysten esilletuomiseen. Hänelle myönnettiin 6. joulukuuta 2003 Suomen Leijonan 1. luokan ritarimerkki (SL R I).
Full Moon
Full Moon tarkoittaa seuraavia asioita:
Pisces Iscariot
Pisces Iscariot on kokoelmalevy yhdysvaltalaiselta vaihtoehtorockyhtye, The Smashing Pumpkinsilta. Kokoelma sisältää singlejen B-puolia ja ennen julkaisemattomia kappaleita.
Immanuel Alm
Immanuel Alm (Emanuel Alm) (1767–1809) oli suomalainen taidemaalari.
Almin isä oli kirkkomaalari Johan Alm.
Vaasalainen Immanuel Alm maalasi kisälliensä kanssa Kaustisen kirkkoon kolmiosaisen alttaritaulun 1794. Keskellä oleva suurikokoinen taulu esittää Jeesusta ristillä, alapuolella sijaitseva Herran Pyhän Ehtoollisen asettamista ja yläpuolella Vapahtajan taivaaseen korottamista. Vuonna 1804 maalatut sivutaulut 'Syntiinlankeemus' ja 'Paimenten kumarrus' poistettiin huonokuntoisina 1800-luvun lopulla. Näitä poistettuja tauluja säilytetään Suomen Kansallismuseossa.
Myös Laihian ja Perhon kirkkoon (1796) hän maalasi alttaritaulut. Perhon kirkon seurakuntasalissa on Almin maalaus Pyhä perhe. Lisäksi hän maalasi Anders Chydeniuksen (1800), S. R. Chydeniuksen ja Jakob Simeliuksen muotokuvat, jotka ovat Kaustisen kirkossa.
Ohjaskelkkailu talviolympialaisissa 1992
XVI talviolympialaisissa Albertvillessa vuonna 1992 järjestettiin ohjaskelkkailussa kolme kilpailutapahtumaa: miesten ja naisten yksinkelkkailu sekä miesten parikelkkailu. Kilpailut järjestettiin La Plagnen hiihtokeskuksessa.
Parikelkkailu
<br style="clear:both" />
Nino Rota
Rota syntyi musikaaliseen perheeseen Milanossa ja opiskeli Ildebrando Pizzettin oppilaana. Ollessaan vielä lapsi hän muutti Roomaan ja jatkoi opintoja Santa Cecilian konservatoriossa muun muassa Alfredo Casellan johdolla. Hän päätti opintonsa vuonna 1929. Rota muutti Yhdysvaltoihin, jossa eli vuodesta 1930 vuoteen 1932. Palatessaan Milanoon hän kirjoitti tutkielman renessanssiajan säveltäjästä Gioseffo Zarlinosta. Rota suoritti kirjallisuuden tutkinnon Milanon yliopistossa.
Haapavalmuska
Haapavalmuska (Tricholoma populinum) on valmuskojen sukuun kuuluva laji. Sen isäntäpuita ovat haapa ja poppelit. Se kelpaa syötäväksi, mutta jos sitä käytetään ruokasienenä, pitää varoa sekoittamasta sitä myrkyllisiin ruskeisiin valmuskalajeihin.
Ulkonäkö
Lakki on sileäreunainen ja vaaleanruskea. Vaaleat heltat ovat kolotyvisiä. Jalka on tyveltään punaruskea.
Elinympäristö
Haapavalmuskaa tavataan haavikoissa.
6. päivä
6. päivä on vuonna 2000 ensi-iltansa saanut yhdysvaltalainen toimintaelokuva, jonka on ohjannut Roger Spottiswoode. Pääosissa esiintyvät Arnold Schwarzenegger, Michael Rapaport, Wendy Crewson, Tony Goldwyn, Michael Rooger ja Sarah Wynter.
Juoni
Elokuva kertoo lähitulevaisuudesta, jossa kloonaustekniikka on harpannut rajusti eteenpäin, mutta ihmiskloonaus on kiellettyä. Päähenkilö, lentäjä Adam Gibson, tulee eräänä päivänä töistä kotiin ja huomaa että hänet on vaihdettu klooniin. Pian Adam huomaa olevansa takaa-ajettu ja hänen perheensäkin on vaarassa. Myöhemmin Adamille kerrotaan hänen itsensä olevan klooni.
Shakkisiirtojen merkintätavat
Shakkisiirtojen merkintätavoilla tarkoitetaan niitä lyhennysjärjestelmiä, jotka on shakinpelaajien keskuudessa hyväksytty shakkisiirtojen merkitsemiseksi shakkipeleistä pidettäviin pöytäkirjoihin. Näiden pöytäkirjojen pitäminen on pakollista turnauksissa. Niiden pitäminen tapahtuu siten, että kumpikin pelaaja heti tehtyään siirtonsa merkitsee sen kaavakkeeseen, joita jaetaan pelaajille ennen turnausta.
Monet shakkia pelaavat merkitsevät pelejänsä muistiin siirto siirrolta myös muutenkin. Näistä muistiinpanoista pelaajan on helppo myöhemmin tutkia pelattua peliä yksityiskohtaisesti ja miettiä mitä ehkä olisi voinut tehdä toisin. Tällainen analyysi on erittäin hyvä tapa kehittää omaa pelitasoaan. Olisi kuitenkin hyvin vaivalloista ja hidasta kirjoittaa jokainen siirto "tavallisella" kielellä (ratsu b4:ssä lyö sotilaan c6:sta), joten siirtojen muistiin merkitsemiseksi onkin erinäisiä tapoja.
Merkintätapoja on ainakin kolme, algebrallinen, deskriptiivinen ja numeerinen. Lisäksi nykyisin ovat myös tunnettuja tietokoneohjelmien tallennusmuodot (tiedostomuodot), esimerkiksi PGN (Portable Game Notation). Merkintätavoista algebrallinen on kaikkein käytetyin.
Algebrallinen merkintätapa
pienoiskuva|Algebrallisen merkintätavan ruutujen merkinnät. Algebrallisia merkintätapoja on kaksi: pitkä ja lyhyt. Pitkässä merkintätavassa kirjoitetaan sekä siirron lähtöruutu että ruutu, johon nappula siirretään. Lyhyessä merkintätavassa merkitään vain kohderuutu, sillä yleensä vain yksi tietyntyyppinen nappula pääsee siirtymään tiettyyn ruutuun. Jos kuitenkin kahdella samantyyppisellä nappulalla on mahdollisuus siirtyä samaan ruutuun, merkitään myös lähtölinja tai -rivi. Lähtö- ja tuloruutu merkitään kuten usein shakkilaudan reunalle merkityt kirjaimet ja numerot osoittavat. Suomeksi upseerien siirrot merkitään niiden alkukirjaimia vastaavasti R, L, T, D, K (ratsu, lähetti, torni, kuningatar eli daami, kuningas) ja englanniksi N, B, R, Q, K (knight, bishop, rook, queen, king).
Merkinnät:
Jos erityisesti halutaan osoittaa kaksoisshakki tai ohestalyönti, käytetään merkintöjä ++ ja "o.l." (tai kansainvälisemmin "e.p." ).
Nykyisessä englanninkielisessä shakkikirjallisuudessa standardiksi on nykyisin muodostunut kielestä riippumaton lyhyt merkintätapa, jossa nappuloita merkitään kuvallisilla symboleilla.
Esimerkki pitkästä merkintätavasta: Kyseinen peli esittää niin kutsutun koulumatin, johon aloittelevat pelaajat yllättävän usein lankeavat. Pelistä käy hyvin ilmi, miten pitkä merkintätapa toimii. Ennen jokaista siirtoa on merkitty siirtyvä nappula, paitsi jos nappula on sotilas. Ruutuja erottava viiva korvataan x-kirjaimella, jos kohderuudusta lyödään nappula. 3...Rg8-f6 siirron jälkeen oleva "??" tarkoittaa siirron olevan paha virhe mustalta. Yksi kysymysmerkki tarkoittaisi virhettä, kun taas huutomerkki hyvää siirtoa ja kaksi huutomerkkiä loistavaa siirtoa. "!?" tarkoittaa mielenkiintoista siirtoa, joka ei kuitenkaan liene järkevin mahdollinen ja "?!" tarkoittaa epäilyttävää siirtoa, joka ei kuitenkaan ole osoitettavissa virheelliseksi. Kysymys- ja huutomerkkejä ei merkitä pelin aikana, vaan ulkopuolinen henkilö merkitsee ne pelin jälkeen halutessaan kommentoida peliä.
Sama peli merkittäisiin lyhyellä merkintätavalla näin: Tämä on aloittelevalle pelaajalle vaikeammin hahmotettavissa oleva tapa, mutta kokeneen pelaajan on nopeampi kirjoittaa sitä käyttäen.
Deskriptiivinen merkintätapa
Deskriptiivinen merkintätapa oli pitkään suosiossa anglosaksisissa maissa. Siksi esimerkiksi englanniksi kirjoitetut hieman vanhemmat shakkikirjat käyttävät tätä merkintätapaa. Deskriptiivisellä merkintätavalla esitetyt pelit vaativat enemmän merkkejä kuin algebrallisella tavalla merkityt. Sitä esiintyy myös joissain amerikkalaisissa elokuvissa ja tv-sarjoissa aiheuttaen päänvaivaa suomentajille, jotka eivät tunne merkintätapaa, esimerkiksi elokuvassa Blade Runner.
Deskriptiivisen merkintätavan ajatuksena on kuvata siirrot ne tekevän pelaajan näkökulmasta käyttäen koordinaattipisteinä upseerien alkuperäisiä sijaintipaikkoja. Otetaan ensin esimerkiksi edellisen luvun koulumatti:
Nappuloita edustavat siis samat kirjaimet kuin algebrallisessa merkintätavassakin, mutta poikkeuksena sotilaallekin on oma kirjain, "S". Nappulan kirjaimen jälkeen seuraa "-" jos siirto ei lyö mitään nappulaa, "x" muutoin. Sitten seuraa ruudun nimi, joka kuvaa minkä oman upseerin alkuaseman eteen nappula siirtyy ja kuinka kauas. Jos mahdollisuuksia on kaksi, käytetään merkkiä "D" tai "K" ilmaisemaan onko kyse daami- vai kuningassivustan upseerista. Esimerkiksi "L-KL4" (Lähetti KuningasLähetti 4:ään; eng:Bishop to KingsBishop 4), joissain tapauksissa myös "DL-L4". Linnoitusta merkitään kuten algebrallisesti. Ainakin englanninkielisessä kirjallisuudessa matti merkitään yleensä sanoin, shakki "Ch" ja ohestalyönti "e.p.". Usein merkintöjä lyhennellään vaatimuksena, että jokainen siirto kuvataan yksikäsitteisesti. Siksi yllä mustan kolmas siirto on "R-L3??", eikä "R-KL3??" tai "KR-L3??".
Numeerinen merkintätapa
Korottumisen yhteydessä merkitään korottunut nappula viidennellä numerolla, joka on daamille 1, tornille 2, lähetille 3 ja ratsulle 4. Esimerkiksi f7-f8T merkitään
Linnoittautuminen merkitään kertomalla kuninkaan siirtyminen. Valkean lyhyt linnoittauminen on 5171 ja pitkä 5131. Mustan vastaavat ovat 5878 ja 5838.
PGN
PGN-tiedostot sisältävät monia tietokantojen kannalta tärkeitä tietoja, kuten pelaajien nimet, vahvuusluvut, päivämäärät ja ECO-avauskoodit. PGN-tiedosto on luettava tekstitiedosto, johon on merkitty tietyn formaatin mukaisesti pelin talletuksessa tarvittavat tiedot. Nykyään myös saksalaisen Chessbase-yhtiön tiedostomuoto .cbh on vallannut alaa, mutta erotuksena PGN-muodosta se on optimoitu tiedostokoon ja pelien tehokkaan haun kannalta, ja se ei siksi ole ihmissilmien luettavaa. Pelien tietokannat voivat olla usean miljoonan pelin kokoisia, ja siksi on tärkeää, että pelien merkintä on systemaattista.
FEN
Asemien tallettamiseen etenkin ohjelmallisesti on kehitetty FEN-merkintätapa (F). Esimerkki 1: aloitustilanteen FEN-merkintätapa on rnbqkbnr/pppppppp/8/8/8/8/PPPPPPPP/RNBQKBNR w KQkq - 0 1
Esimerkki 2: Kasparov–Topalov Wijk aan Zee, 1999 (eräs Kasparovin parhaista siirroista, tilanne ennen siiroa 24.Txd4!!) b2r3r/k4p1p/p2q1np1/NppP4/3p1Q2/P4PPB/1PP4P/1K1RR3 w - - 0 24
Merkintä koostuu kuudesta välilyönnin erottamasta elementistä. Nämä ovat järjestyksessä:
Shakkipelien analyysikommenteissa käytettävät symbolit
Kun peli julkaistaan, siirtojen yhteydessä voidaan käyttää erilaisia arviointisymboleja, joilla kommentaattori antaa arvionsa siirroista ja asemista.
Käytäntö
Filosofi Edward Craig on katsonut, että käytännön käsite kävi 1900-luvulla yhä keskeisemmäksi filosofisessa keskustelussa. Tutkimus alkoi kiinnittää entistä enemmän huomiota inhimilliseen toimintaan. Käytäntö on keskeinen käsite erityisesti pragmatismissa. Filosofi Sami Pihlströmin mukaan pragmatistit korostavat käsitystä ihmisestä olentona, joka on kiinnittynyt todellisuuteen monenlaisten käytäntöjen kautta. Filosofiset ongelmat nähdään pragmatismissa käytäntöön liittyvinä, ”käytäntöpitoisina”.
Jani Hölli
Jani Kristian Hölli (syntymäpaikka Turku) on suomalainen kosketinsoittaja ja biisintekijä. Hän asuu tällä hetkellä Tampereella. Hölli on soittanut lukuisissa yhtyeissä, kuten Snakegod, Soulrelic, Villieläin, Hannu Savo & Kamiina, Technical Justice ja LeeWings ja Jessica Wolff, sekä keikkaillut monien Suomen huippuartistien kanssa, muun muassa Pate Mustajärvi, Olli Lindholm, Pelle Miljoona, Muska Babitzin, Virve Rosti, Timo Kotipelto, Jarkko Ahola, Anssi Kela, Laura Voutilainen, Tommi Läntinen, Ressu Redford, Jussi Rainio, Timo Rautiainen, Jore Marjaranta, Veeti Kallio, Olli Herman  ja Sani.
Hölli aloitti pianon soiton opinnot 9-vuotiaana Kummeli sta tunnetun Timo Kahilaisen opissa Kangasalla ja kävi Sibelius-Akatemia n Hittitehdas-biisintekokurssin vuonna 2010. Hölli vaikuttaa tällä hetkellä yhtyeessä Waltari ja Lovegod. Hän soitti myös vuosina 2011-2014 Dingossa.
Jani Höllin kirjoittamista kappaleista toistaiseksi suurin hitti on espanjalaispoppari Abraham Mateon Girlfriend (2013).
Myös seuraavat kappaleet kuuluvat Höllin tuotantoon :
Albumit:
Boreaalinen luonnonmetsä
Boreaalinen luonnonmetsä on EU:n luontodirektiiviin kuuluva ensisijaisesti suojeltava luontotyyppi boreaalisella vyöhykkeellä. Suomella ja Ruotsilla on suojelussa erityisvastuu, sillä luontotyyppi esiintyy vain kyseisten valtioiden alueella EU:ssa. Boreaalinen luonnonmetsä tarkoittaa luonnontilaista metsää ja luonnontilaisen kaltaista metsää, tuoreita metsäpaloalueita sekä niille kehittynyttä nuorempaa puustoa. Koska luontotyypin määritelmään kuuluu ennalistava näkökulma, eroa luonnontilaistuvien hoitometsien ja luonnotilaisen kaltaisten metsien välillä on vaikea arvioida.
Boreaalinen luonnonmetsä Suomessa
Luontotyypille tyypillisiä lajeja ovat muun muassa pikkusieppo, pohjantikka, rosopehkiäinen (Calitys scabra) ja tumma-aarnikaskas (Cixidia confinis).
Luonnonmetsien uhkia ovat metsänhoidolliset toimenpiteet kuten hakkuut, alikasvoksen poistaminen, sekä kuolleiden ja vioittuneiden puiden poisto.
Taustalaulaja
Taustalaulaja on henkilö, joka laulaa yhdessä yhtyeen varsinaisen laulajan kanssa, esimerkiksi kertosäkeen aikana. Taustalaulaja on usein merkittävä henkilö yhtyeessä, sillä hänen avullaan laulusta saadaan monipuolisempaa. Taustalaulajina toimivat yleensä yhtyeen kitaristit ja basistit, toisinaan myös rumpalit ja kosketinsoittajatkin. Joskus, varsinkin levytettäessä, taustalaulajana voi toimia myös yhtyeen ulkopuolinen jäsen, niin sanottu vieraileva artisti. Äänitteitä tehtäessä varsinainen laulaja saattaa laulaa myös taustalauluraitoja. Toisinaan taustalaulajalla on oma stemma, jota hän laulaa.
Tuplaaja on rap-artistin konsertissa esiintyvä taustalaulaja, joka räppää artistin mukana kappaleiden avainriimejä tai -sanoja. Hänellä saattaa olla konsertissa myös pieniä soolo-osuuksia.
Kalevan kisat 1935
Kalevan kisat järjestettiin vuonna 1935 Kotkassa Puistolan urheilukentällä 10.–11. elokuuta. Kalevan maljan voitti Helsingin Poliisi-Voimailijat. 3 000 metrin estejuoksu, 25 000 metrin juoksu (14. heinäkuuta) ja kymmenottelu (13.–14. heinäkuuta) kilpailtiin Mikkelissä.
Saint-Just
Saint-Just voi tarkoittaa ainakin seuraavia:
Pentti Saares
Pentti Kalevi Saares (4. helmikuuta 1911 Suonenjoki – 26. kesäkuuta 2005 Helsinki) oli suomalainen näyttelijä, klaffi ja SF:n järjestäjä.
Saares teki pitkän uran SF-elokuvassa: hän teki pitkän uran myös teatterissa. Klaffi- ja järjestystehtävien ohella Saares oli myös sivuosien erikoismies, hän teki yhteensä 40 pientä elokuvaroolia, tunnetuimmat niistä ovat muun muassa elokuvissa Kersantilleko Emma nauroi?, Ryhmy ja Romppainen, Kuollut mies rakastuu, Kohtalo johtaa meitä, Haaviston Leeni, Pojat, Sissit, Täällä Pohjantähden alla, Leikkikalugangsteri, Pohjantähti, Viimeinen savotta ja Runoilija ja muusa. Suurelle yleisölle Saareksen kasvot tulivat tutuksi teemainoksen vanhana, reilusti yli-ikäisenä kersanttina.
Saares kuoli 94-vuotiaana Helsingissä. Hänet on haudattu Hietaniemen hautausmaalle.
Kentala
Harri Kentala (taiteilijanimeltään pelkkä Kentala) on suomalainen laulaja-lauluntekijä, freelance-kitaristi, opettaja (M.Mus) ja tuottaja-äänittäjä. Lähes kaksikymmenvuotisen esiintyvän muusikon uran lisäksi hän on opettanut musiikkia yliopistotasolla sekä tuottanut, äänittänyt tai miksannut useita julkaisuja. Kentala osallistui Eurovision laulukilpailujen Suomen-karsintoihin vuosina 2005 ja 2007. Vuonna 2005 hänen kappaleensa oli nimeltään ”Deck of Cards”, ja hän sijoittui toiseksi Geir Rönningin jälkeen. Vuoden 2007 kaksivaiheisessa karsinnassa Kentala esitti kappaleet ”Merry-go-round” ja ”Left My Heart Behind”, joista jälkimmäinen pääsi finaaliin. Kahdentoista finalistin joukossa Kentala sijoittui yhdeksänneksi saatuaan 5 100 puhelinääntä.
Say
Say voi tarkoittaa ainakin seuraavia asioita: